CELEX: 32020R1819
Language: lv
Date: 2020-12-02 00:00:00
Title: Komisijas Regula (ES) 2020/1819 (2020. gada 2. decembris), ar ko attiecībā uz krāsvielu izmantošanu laša aizstājējos groza Eiropas Parlamenta un Padomes Regulas (EK) Nr. 1333/2008 II pielikumu (Dokuments attiecas uz EEZ)

3.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 406/26
               
            
         KOMISIJAS REGULA (ES) 2020/1819
         (2020. gada 2. decembris),
         ar ko attiecībā uz krāsvielu izmantošanu laša aizstājējos groza Eiropas Parlamenta un Padomes Regulas (EK) Nr. 1333/2008 II pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1333/2008 (2008. gada 16. decembris) par pārtikas piedevām (1) un jo īpaši tās 10. panta 3. punktu,
         tā kā:
         
                     (1)
                  
                  
                     Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
                  
               
                     (2)
                  
                  
                     Minēto sarakstu pēc Komisijas iniciatīvas vai pēc pieteikuma saņemšanas var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru.
                  
               
                     (3)
                  
                  
                     Saskaņā ar Regulas (EK) Nr. 1333/2008 II pielikumu, kas grozīts ar Komisijas Regulu (ES) Nr. 232/2012 (3), krāsvielas “saulrieta dzeltenais FCF/oranždzeltenais S (E 110)” un “kumačs 4R, košenila sarkanais A (E 124)” par pārtikas piedevām 09.2. pārtikas kategorijā “Pārstrādātas zivis un zivsaimniecības produkti, tostarp gliemji un vēžveidīgie” patlaban ir atļauts izmantot tikai laša aizstājējos uz Theragra chalcogramma un Pollachius virens bāzes, nepārsniedzot maksimālo daudzumu 200 mg/kg. Iestāde 2014. gada 15. jūlijā un 2009. gada 23. septembrī sniedza atzinumus, kuros noteiktas šādas pieņemamās diennakts devas (PDD): 4 mg saulrieta dzeltenā FCF/oranždzeltenā S (E 110) (4) uz kg ķermeņa masas dienā un 0,7 mg kumača 4R, košenila sarkanā A (E 124) (5) uz kg ķermeņa masas dienā. Iestāde 2014. gada 15. jūlija un 2015. gada 21. aprīļa (6) atzinumos secināja, ka minēto piedevu ekspozīcijas aplēses nevienā iedzīvotāju grupā nepārsniedz attiecīgās PDD.
                  
               
                     (4)
                  
                  
                     Lai atļautu minētās vielas izmantot laša aizstājējos uz Clupea harengus bāzes, 2019. gada 4. februārī ticis iesniegts pieteikums grozīt nosacījumus saulrieta dzeltenā FCF/oranždzeltenā S (E 110) un kumača 4R, košenila sarkanā A (E 124) izmantošanai 09.2. pārtikas kategorijā “Pārstrādātas zivis un zivsaimniecības produkti, tostarp gliemji un vēžveidīgie”. Pieteikumā prasīts saglabāt pašreizējo maksimālo daudzumu – 200 mg/kg, taču tajā ir precizēts, ka abu vielu faktiskais lietošanas daudzums ir daudz zemāks, proti, no vienas līdz divām desmitdaļām no maksimālā daudzuma. Pieteikums saskaņā ar Regulas (EK) Nr. 1331/2008 4. pantu tika darīts pieejams dalībvalstīm.
                  
               
                     (5)
                  
                  
                     Izmantoti par krāsvielām, saulrieta dzeltenais FCF/oranždzeltenais S (E 110) un kumačs 4R, košenila sarkanais A (E 124) piešķir vēlamo stabilo krāsas toni, uzlabo organoleptiskās īpašības un padara uz Clupea harengus bāzes ražotus laša aizvietotājus vizuāli pievilcīgākus.
                  
               
                     (6)
                  
                  
                     Saskaņā ar Regulas (EK) Nr. 1331/2008 3. panta 2. punktu Komisijai, lai atjauninātu Savienības atļauto pārtikas piedevu sarakstu, kas noteikts Regulas (EK) Nr. 1333/2008 II pielikumā, ir jālūdz Eiropas Pārtikas nekaitīguma iestādes (“Iestāde”) atzinums, izņemot gadījumus, kad attiecīgais atjauninājums nevarētu ietekmēt cilvēka veselību.
                  
               
                     (7)
                  
                  
                     Saulrieta dzelteno FCF/oranždzelteno S (E 110) un kumaču 4R, košenila sarkano A (E 124) atļauts izmantot ļoti dažādos pārtikas produktos. Jaunākie Iestādes veiktie ekspozīcijas novērtējumi, kas minēti 3. apsvērumā, apstiprinājuši, ka pat viskonservatīvākajā reglamentēto maksimālo daudzumu scenārijā kopējā ekspozīcija ir ievērojami zemāka par minēto vielu PDD. Minētajās ekspozīcijas aplēsēs ņemti vērā atļautie lietojumi laša aizstājējos uz Theragra chalcogramma un Pollachius virens bāzes. Tā kā uz Clupea harengus bāzes ražoti laša aizstājēji ir paredzēti kā alternatīva uz Theragra chalcogramma un Pollachius virens bāzes ražotiem laša aizstājējiem, laša aizstājēju patēriņam nevajadzētu būtiski mainīties. Turklāt saulrieta dzeltenā FCF/oranždzeltenā S (E 110) un kumača 4R, košenila sarkanā A (E 124) lietošanas daudzumi, kas vajadzīgi, lai panāktu vēlamo efektu laša aizvietotājos uz Clupea harengus bāzes, ir ievērojami mazāki par atļautajiem maksimālajiem daudzumiem. Tāpēc nav gaidāms, ka ierosinātais lietojums būtiski ietekmēs patērētāju kopējo eksponētību šīm pārtikas piedevām, tāpēc tai arī turpmāk vajadzētu būt zemākai par PDD.
                  
               
                     (8)
                  
                  
                     Ierakstos par II grupu, III grupu un likopēnu (E 160d) 09.2. pārtikas kategorijā “Pārstrādātas zivis un zivsaimniecības produkti, tostarp gliemji un vēžveidīgie” patlaban ir atsauce tikai uz “laša aizstājējiem”. Lai attiecībā uz šo jēdzienu nodrošinātu skaidrību un juridisko noteiktību, minēto ierakstu formulējums būtu jāgroza, lai norādītu, ka atļautais lietojums attiecas uz “laša aizstājējiem” uz Theragra chalcogramma, Pollachius virens vai Clupea harengus bāzes.
                  
               
                     (9)
                  
                  
                     Tāpēc ir lietderīgi Regulas (EK) Nr. 1333/2008 II pielikuma E daļā grozīt 09.2. pārtikas kategoriju “Pārstrādātas zivis un zivsaimniecības produkti, tostarp gliemji un vēžveidīgie”, lai saulrieta dzelteno FCF/oranždzelteno S (E 110) un kumaču 4R, košenila sarkano A (E 124) atļautu izmantot laša aizstājējos uz Clupea harengus bāzes un ierakstos par II grupu, III grupu un likopēnu (E 160d) norādītu to zivju sugas, uz kuru bāzes “laša aizvietotāji” drīkst būt ražoti.
                  
               
                     (10)
                  
                  
                     Tādēļ būtu attiecīgi jāgroza Regulas (EK) Nr. 1333/2008 II pielikums.
                  
               
                     (11)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1333/2008 II pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 31.12.2008., 16. lpp.
         
         
            (2)  Eiropas Parlamenta un Padomes Regula (EK) Nr. 1331/2008 (2008. gada 16. decembris), ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
         
            (3)  Komisijas Regula (ES) Nr. 232/2012 (2012. gada 16. marts), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz hinolīna dzeltenā (E 104), saulrieta dzeltenā FCF/oranždzeltenā S (E 110) un kumača 4R, košenila sarkanā A (E 124) izmantošanas nosacījumiem un daudzumiem (OV L 78, 17.3.2012., 1. lpp.).
         
            (4)  EFSA Journal 2014;12(7):3765.
         
            (5)  EFSA Journal 2009; 7(11):1328.
         
            (6)  EFSA Journal 2015;13(4):4073.
      
      
         
            PIELIKUMS
            Regulas (EK) Nr. 1333/2008 II pielikuma E daļu attiecībā uz 09.2. pārtikas kategoriju “Pārstrādātas zivis un zivsaimniecības produkti, tostarp gliemji un vēžveidīgie” groza šādi:
            
                        1)
                     
                     
                        ierakstus par II un III grupu aizstāj ar šādiem:
                        
                                     
                                 
                                 
                                    “II grupa
                                 
                                 
                                    Krāsvielas, quantum satis
                                    
                                 
                                 
                                    
                                       quantum satis
                                    
                                 
                                 
                                     
                                 
                                 
                                    Tikai surimi un līdzīgos produktos, kā arī laša aizstājējos uz Theragra chalcogramma, Pollachius virens un Clupea harengus bāzes
                                 
                              
                                     
                                 
                                 
                                    III grupa
                                 
                                 
                                    Krāsvielas ar kombinētu maksimālo daudzumu
                                 
                                 
                                    500
                                 
                                 
                                    (84)
                                 
                                 
                                    Tikai surimi un līdzīgos produktos, kā arī laša aizstājējos uz Theragra chalcogramma, Pollachius virens un Clupea harengus bāzes”
                                 
                              
                  
                        2)
                     
                     
                        ierakstu par saulrieta dzelteno FCF/oranždzelteno S (E 110) aizstāj ar šādu:
                        
                                     
                                 
                                 
                                    “E 110
                                 
                                 
                                    Saulrieta dzeltenais FCF/oranždzeltenais S
                                 
                                 
                                    200
                                 
                                 
                                    (63)
                                 
                                 
                                    Tikai laša aizstājējos uz Theragra chalcogramma, Pollachius virens un Clupea harengus bāzes”
                                 
                              
                  
                        3)
                     
                     
                        ierakstu par kumaču 4R, košenila sarkano A (E 124) aizstāj ar šādu:
                        
                                     
                                 
                                 
                                    “E 124
                                 
                                 
                                    Kumačs 4R, košenila sarkanais A
                                 
                                 
                                    200
                                 
                                 
                                    (63)
                                 
                                 
                                    Tikai laša aizstājējos uz Theragra chalcogramma, Pollachius virens un Clupea harengus bāzes”
                                 
                              
                  
                        4)
                     
                     
                        pirmo ierakstu par likopēnu (E 160d) aizstāj ar šādu:
                        
                                     
                                 
                                 
                                    “E 160d
                                 
                                 
                                    Likopēns
                                 
                                 
                                    10
                                 
                                 
                                     
                                 
                                 
                                    Tikai laša aizstājējos uz Theragra chalcogramma, Pollachius virens un Clupea harengus bāzes”